Document ID: /roh_data/filtered/fineweb-2-filterrobots_roh.jsonl.gz/68347

La construcziun cumponeida
Ena construcziun tgi consista da dus u ples proposiziuns ins nomna construcziun cumponeida.
Linard corra anturn la planta, peglia la balla e surrei.
Romana è turnada a tgesa, cura tg'igl ò antschet a plover.
Las proposiziuns d'ena construcziun cumponeida tgi son furmar en'atgna construcziun ins nomna proposiziuns principalas.
Chegl è veir, el vign er a kino.
Ia sung turnada a tgesa, cura tg'igl ò antschet a plover.
Ast via igl om tgi niva giu da veia?
Las proposiziuns tgi dependan dad en'otra proposiziun e na son betg star sulettas ins nomna proposiziuns subordinadas.
Ia vign a tgesa, perchegl tg'ia sung stancla.
El ò detg tg'el vigna dumang.
Ast via igl auto tg'el ò cumpro?
Ena construcziun tgi consista da dus u ples proposiziuns principalas ins nomna construcziun coordinada.
• Ia igl va dumando per cunsegl, ma el n'ò betg raspundia.
• Spetga e vegias pazienztga!
Ena construcziun tgi consista d'aglmanc ena proposiziun principala ed ena proposiziun subordinada vign numnada construcziun structurada.
• Ia vign a tgesa, perchegl tg'ia va anc da luvrar.
• La scolara, tgi veva ier anc fevra, è oz puspe sanga.